# metadata.dc.description.abstract[].value
Des que Plató, fa més de 2.400 anys, va proposar l'existència de dues substàncies, que va anomenar espiritual i material, la dicotomia entre l'existència d'un cos físic i una ment immaterial ha format part de la cultura occidental. El problema cos-ment, com se l'anomena en filosofia, ha generat diverses interpretacions i propostes, entre les quals destaquen les anomenades monistes i dualistes. Els defensors del monisme afirmen que només hi ha una realitat en la persona i que aquesta distinció és deguda a aspectes culturals o a l'existència de diferents manifestacions d'aquesta realitat única. En canvi, els dualistes sostenen que les dimensions física i espiritual o immaterial de l'individu pertanyen a realitats diferents, però discrepen entre ells sobre el pes que ocupa cadascuna i sobre com interaccionen entre si. També hi ha posicions alternatives, que intenten defugir aquesta dicotomia històrica. Argumenten que és una qüestió lingüística o conceptual, o bé que és un problema que s'escapa de la capacitat d'explicació actual. ¿Pot ser que els estudis en neurociència puguin contribuir a resoldre aquesta qüestió tan antiga? El neuròleg Nico U.F. Dosenbach i els seus col·laboradors, de diverses universitats i centres de recerca estatunidencs, han realitzat un treball on han comparat l'activació del cervell de gairebé 50.000 persones mentre duien a terme diverses tasques i que podria solucionar aquest vell problema. Segons acaben de publicar a la revista Nature, el cos i la ment es fonen, literalment, al cervell.

# metadata.dc.rights[].value
(c) Edició de Premsa Periòdica Ara, 2023

# metadata.dc.source[].value
Divulgació i Premsa (Genètica, Microbiologia i Estadística)